Leonidas I van Sparta.
Leonidas (Grieks: Λεωνίδας, Leōnidas, letterlik: van, of soos 'n leeu) was 'n koning van Sparta, die 17de in die Agiade-stamlyn, en een van die seuns van Koning Anaxandridas II van Sparta, wat mitologies beskou is as 'n afstammeling van Herakles, van wie hy krag en heldemoed sou geërf het. Alhoewel dit vasgestel is dat Koning Leonidas van Sparta in Augustus, 480 v.C., met die Veldslag van Thermopylai gesterf het, is min bekend omtrent sy geboortejaar, of van sy vormende jare. Paul Cartledge het die geboortejaar van Koning Leonidas na omstreeks 540 v.C. nagespeur.
Leonidas was een van drie broers. Sy ouer broer was Dorieos en sy jonger broer Kleombrotos, wat na Leonidas se dood vir 'n tyd die posisie van regent ingeneem het, voor die regentskap oorgeneem is deur Pausanias, die seun van Kleombrotos. Leonidas het sy halfbroer Kleomenes I opgevolg, moontlik in 489 of 488 v.C., en was getroud met Kleomenes se dogter, Gorgo. Sy naam het heldestatus verwerf weens die gebeure by die Veldslag van Thermopylai.
Thermopylai[wysig | wysig bron]
Standbeeld van Koning Leonidas van Sparta
Standbeeld van Koning Leonidas - Thermopylai
Hoofartikel: Veldslag van Thermopylai.
Met die ontvangs van 'n versoek van die konfederasie van Griekse magte om bystand met die verdediging van Griekeland teen die Persiese inval, het Sparta die orakel te Delphi gekonsulteer. Na bewering het die orakel die volgende profesie in heksameter vers uitgespreek:
Òf jou beroemde, groot dorp moet deur Perseus se seuns geplunder word,
Òf, as dit nie sou wees nie, die hele land van Lakedaimon
In Augustus 480 v.C. het Leonidas die magte van Ahasveros by Thermopylai tegemoetgegaan met 'n klein mag van 300, waar die magte van ander Griekse stadstate hul by hom geskaar het, en hulself onder sy bevel geplaas het om 'n mag van tussen 4 000 en 7 000 sterk te vorm. Hy het slegs 300 Spartane geneem, want om die hele Spartaanse mag op te roep, sou hy die instemming van die Raad benodig, wat hy oortuig was nie met hom sou akkoord gaan nie. Daarom het hy 'n klein getal gekies, en gesê dat dit sy persoonlike keuse was, en nie verteenwoordigend van Sparta in enige opsig nie. Hierdie mag is saamgeroep in 'n poging om die bergpas van Thermopylai te verdedig teen 'n kolossale Persiese mag van tussen 80 000 en 290 000 bewapendes wat Griekeland uit die noorde binnegeval het onder aanvoering van Ahasveros. Leonidas het slegs sy persoonlike lyfwagte geneem, en nie die weermag nie, want die meerderheid van die Spartaanse mag het saamgewerk met Griekse vlootmagte wat saamgetrek het teen die Persiese vloot. Dit sou dan teenstrydig wees met die siening dat die Spartaanse weermag weens geloofsvoorskrifte nie afgevaardig kon word nie.
Ahasveros het sy magte vier dae opgehou voor die aanval, in die hoop dat die Griek